stanford-oval/wikipedia huggingface dataset:
โดโจทูลคิต
ความสามารถ > ระบบจัดการแพ็จเกจ

Dojo มีระบบการจัดการเป็นแพ็จเกจ เพื่อให้สามารถแยกพัฒนาเป็นส่วน ๆ ได้ โดยสคริปต์ส่วนหลักทำหน้าที่จัดสภาพแวดล้อมเพื่อเตรียมโหลดแพ็จเกจที่จะใช้
โดยสร้างเนมสเปซต่าง ๆ เช่น "io", "event", "lfx", และอื่น ๆ ไว้ใต้เนมสเปซ "dojo"
หลังจากนั้นเมื่อต้องการใช้แพ็จเกจใด ค่อยโหลดแพ็จเกจนั้นๆในระหว่างการทำงานขึ้นมา (เช่น ผ่าน XMLHttpRequest) โดยระบบจัดการแพ็จเกจสามารถโหลดแพ็จเกจอื่น ๆ นอกจาก เนมสเปซ "dojo" ได้ ทำให้สามารถเพิ่มเอกซ์เทนชัน (Extension) หรือ ไลบรารี (Library) อื่น ๆ ของเราเองได้ด้วย
แพ็จเกจหนึ่ง ๆ อาจประกอบด้วยไฟล์เดียว หรือหลาย ๆ ไฟล์รวมกัน แต่ละไฟล์หรือแพ็จเกจ สามารถบอกความต้องการว่าต้องใช้ไฟล์หรือแพ็จเกจใดบ้างในการทำงาน เมื่อทำการโหลด ของที่ต้องการทั้งหมดจะถูกโหลดตามไปโดยอัตโนมัติ
แต่เว็บเบราว์เซอร์มักไม่เก็บข้อมูลจาก XMLHttpRequest ไว้ในแคช ต่างจากไฟล์ JavaScript ธรรมดาที่มักจะถูกเก็บไว้เสมอ ทำให้การอ้างแพ็จเกจต่าง ๆ ต้องทำการโหลดจากเซิร์ฟเวอร์ใหม่ทุกครั้ง
เพื่อลดปัญหาดังกล่าวจึงมีการสร้างโค้ดแบบเป็น โพรไฟล์ (Profiles) ขึ้น โดยสามารถเขียนโพรไฟล์ระบุรายการแพ็จเกจที่จำเป็น จากนั้นใช้ Apache Ant ช่วย เพื่อรวมแพ็จเกจเหล่านี้เป็นไฟล์ JavaScript ที่บีบอัดแล้วไฟล์เดียว
สำหรับโพรไฟล์การใช้งานทั่ว ๆ ไปสามารถหาดาวน์โหลด ได้ในที่เดียวกันกับที่ให้ดาวน์โหลด Dojo ฉบับเต็ม
ความสามารถ > การเก็บข้อมูลในฝั่งผู้ใช้

นอกจากสนับสนุนการทำงานกับระบบคุกกี้แล้ว Dojo ยังมีระบบการเก็บข้อมูลในเครื่องผู้ใช้อย่างอื่นที่ เรียกว่า Dojo Storage ด้วย
โดย Dojo Storage สามารถทำงานกับหลายเว็บเบราว์เซอร์ที่ได้รับความนิยมในปัจจุบัน เช่น อินเทอร์เน็ตเอกซ์พลอเรอร์, ไฟร์ฟอกซ์ และ ซาฟารี
ในการทำงาน Dojo จะเลือกวิธีการเก็บข้อมูลที่เหมาะสมที่สุดในแต่ละเบราว์เซอร์เอง เช่น ในไฟร์ฟอกซ์ 2 จะใช้ระบบการเก็บข้อมูลของเบราว์เซอร์เอง (Native browser persistence), ในเบราว์เซอร์อื่น ๆ จะใช้ Flash applet โดย Flash 6+ นั้นถูกติดตั้งมากกว่า 95% ของเครื่องคอมพิวเตอร์ที่ใช้อินเทอร์เน็ตได้ ทำให้ระบบการเก็บข้อมูลนี้สามารถใช้งานได้กับเว็บแอปพลิเคชันที่อยู่ทางฝั่งเซอฟ์เวอร์ส่วนใหญ่ สำหรับเว็บแอปพลิเคชัน ที่อยู่ภายในเครื่องของผู้ใช้เอง (อย่างเช่นในซีดีสื่อการสอน หรือ URL ที่ขึ้นด้นด้วย file://)
สำหรับ ไฟร์ฟอกซ์ Dojo Storage จะใช้ XPCOM แทน และจะใช้ ActiveX แทนสำหรับ อินเทอร์เน็ตเอกซ์พลอเรอร์
นักพัฒนาสามารถใช้งาน Dojo Storage ในลักษณะเดียวกับการใช้ตารางแฮช (hash table) ผ่านการเรียก put() และ get()
ดูเพิ่ม

Prototype Javascript Framework
เอแจ็กซ์
จาวาสคริปต์
XMLHttpRequest
แหล่งข้อมูลอื่น

dojotoolkit.org (อังกฤษ)
Dojo Project's JotSpot wiki เก็บถาวร 2007-01-28 ที่ เวย์แบ็กแมชชีน (อังกฤษ)
Dojo Foundation เก็บถาวร 2007-01-05 ที่ เวย์แบ็กแมชชีน (อังกฤษ)
Ajaxian.com (อังกฤษ)
| ด ค กโปรแกรมประยุกต์บนเว็บ |
| --- | --- |
 เปรียบเทียบ 
ซีพลัสพลัส:  CppCMS  Wt 
CLI:  เอเอสพีดอตเน็ต Core  เอแจ็กซ์  Dynamic Data  MVC  Razor  Web Forms  DNN  BFC  MonoRail  OpenRasta  Umbraco 
ColdFusion:  CFWheels  ColdBox Platform  ColdSpring  Fusebox  Mach-II  Model-Glue 
Common Lisp:  Caveman2  CL-HTTP  UnCommon Web  Weblocks 
D:  Vibe.d 
Haskell:  Happstack  Yesod  Snap 
Java:  AppFuse  Flexive  Grails  GWT  ICEfaces  ItsNat  JavaServer Faces  JHipster  Jspx  JWt  OpenXava  Play  Reasonable Server Faces  Remote Application Platform  RIFE  Seam  Spring  Stripes  Struts  Tapestry  Vaadin  Vert.x  WebWork  Wicket  WaveMaker  ZK 
จาวาสคริปต์:  Ample SDK  Angular/AngularJS  Backbone.js  Chaplin.js  Closure  Dojo Toolkit  Ember.js  Ext JS  เจเควียรี  Meteor  MooTools  โหนดเจเอส  Prototype  React  Rico  script.aculo.us  Sencha Touch  SproutCore  Wakanda 
เพิร์ล:  Catalyst  Dancer  Mason  Maypole  Mojolicious  WebGUI 
พีเอชพี:  เค้กพีเอชพี  โค้ดอิกไนเทอร์  Fat-Free  FuelPHP  Gyroscope  Horde  Kohana  Laravel  Lithium  Midgard  MODX  Nette  Phalcon  PRADO  Qcodo  Silex  SilverStripe  Symfony  TYPO3  Xaraya  XOOPS  Yii  Zend Framework 
ไพทอน:  BlueBream  CherryPy  Django  Flask  Grok  Nevow  Pyjs  Pylons  Pyramid  Quixote  TACTIC  Tornado  เทอร์โบเกียร์  web2py  Webware  Zope 2 
Ruby:  Camping  Merb  Padrino  รูบีออนเรลส์  Sinatra 
Scala:  Lift  Play  Scalatra 
สมอลล์ทอล์ก:  AIDA/Web  Seaside 
ภาษาอื่น ๆ:  Application Express (พีแอล/เอสคิวแอล)  Grails (Groovy)  Kepler (Lua)  OpenACS (Tcl)  SproutCore (JavaScript-Ruby)  Yaws (Erlang)
โรงเรียนสวรรค์อนันต์วิทยา

| โรงเรียนสวรรค์อนันต์วิทยา |
| --- | --- |
Sawanananwittaya School
ที่ตั้ง
th
87 หมู่ที่ 3 ถนนจรดวิถีถ่อง ตำบลย่านยาว อำเภอสวรรคโลก จังหวัดสุโขทัย
พิกัด: 17°17′45″N 99°50′24″E﻿ / ﻿17.295951°N 99.839958°E﻿ / 17.295951; 99.839958
ข้อมูล
ชื่อเดิม: บัณฑิตสภา (2438-2442) สวรรควิทยา (2442-2513)
ประเภท: โรงเรียนประจำจังหวัดของรัฐ โรงเรียนมัธยมศึกษาขนาดใหญ่พิเศษ
ก่อตั้ง: พ.ศ. 2438; 130 ปีที่แล้ว (2438)
ผู้ก่อตั้ง: เจ้าพระยาสุรสีห์วิสิษฐศักดิ์ (เชย กัลยาณมิตร) ผู้ริเริ่มการก่อตั้งโรงเรียนในมณฑลพิษณุโลก
สถานะ: เปิดทำการปกติ
โรงเรียนพี่น้อง: โรงเรียนสวรรค์อนันต์วิทยา 2
หน่วยงานกำกับ: สำนักงานเขตพื้นที่การศึกษามัธยมศึกษาสุโขทัย สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 64022003
ผู้อำนวยการ: อนุชิต กมล (ตั้งแต่ปี 2566)
ครู/อาจารย์: 111 คน
ระดับชั้น: มัธยมศึกษาปีที่ 1 - 6
จำนวนนักเรียน: 2,399 คน (2566)
ระบบการศึกษา: ในระบบ
ภาษาที่ใช้เป็นสื่อการสอน:  ภาษาไทย  ภาษาอังกฤษ  ภาษาจีน  ภาษาญี่ปุ่น
สี:    น้ำเงิน - ชมพู
คำขวัญ: เรียนดี ประพฤติดี การงานดี (คำขวัญ) วิชาการเกริกไกร  มีวินัยในตนเอง (อัตลักษณ์)
เพลง: มาร์ชลูกสวรรค์อนันต์ สวรรค์สามัคคี
เว็บไซต์: http://www.sawananan.ac.th
 ศาลาบัณฑิต (ศาลหลวงปู่)
  บริเวณถนนหน้าโรงเรียนสวรรค์อนันต์วิทยา
โรงเรียนสวรรค์อนันต์วิทยา (อังกฤษ: Sawananan Wittaya School; ย่อ: ส.อ./SW) เป็นโรงเรียนรัฐบาลมัธยมศึกษาขนาดใหญ่พิเศษประจำจังหวัดสุโขทัยโดยพฤตินัย ในอำเภอสวรรคโลก จังหวัดสุโขทัย สังกัดสำนักงานเขตพื้นที่การศึกษามัธยมศึกษาสุโขทัย เปิดทำการเรียนการสอนมาตั้งแต่ พ.ศ. 2438; 130 ปีที่แล้ว (2438) เป็นโรงเรียนหลวงแห่งแรกของจังหวัดสวรรคโลกและเก่าแก่ที่สุดในจังหวัดสุโขทัย
ประวัติโรงเรียน > ช่วงสมัยรัชกาลที่ 5 (พ.ศ. 2411 - พ.ศ. 2453)

อำเภอสวรรคโลก เดิมทีมีสถานะจังหวัดเป็น เมืองโท สวรรคโลก ภายใต้การปกครองของมณฑลพิษณุโลก ร่วมกับอีก 4 เมือง คือ เมืองพิษณุโลก เมืองพิไชย เมืองสุโขไทย และเมืองพิจิตร มีพระยาสุรสีห์วิสิษฐศักดิ์ (สมัยพระนามว่า พระยาศรีสุริยราชวรานุวัตร) เป็นสมุหเทศาภิบาล ได้บอกตั้งโรงเรียนมูลศึกษาเชลยศักดิ์ แบบเรียนหลวงในแต่ละเมืองของมณฑลพิษณุโลก โดยใน พ.ศ. 2438 ได้บอกให้ก่อตั้งโรงเรียนทั้งหมด 5 โรงตามเมือง ได้แก่
โรงเรียนเมืองพิศณุโลกย์ (ปัจจุบัน โรงเรียนพิษณุโลกพิทยาคม)
โรงเรียนเมืองสวรรค์โลกย์
โรงเรียนเมืองศุโขไทย (ปัจจุบัน โรงเรียนสุโขทัยวิทยาคม)
โรงเรียนเมืองพิไชย
โรงเรียนเมืองพิจิตร (ปัจจุบัน โรงเรียนพิจิตรพิทยาคม)
โดยโรงเรียนเมืองสวรรค์โลกย์ ได้ดำเนินการจัดตั้ง ก่อสร้างและเปิดการเรียนการสอนครั้งแรกใน พ.ศ. 2438 (ร.ศ. 114) แล้วใช้ชื่อว่า โรงเรียนบัณฑิตสภา ตั้งอยู่ภายในเมืองสวรรคโลก มีหลวงศาสนนิเทศก์ เป็นอาจารย์คนแรกของโรงเรียน และมีพระมหาดไทย ผู้อุปการะ สถานที่ตั้งอยู่ในตำบลในเมือง กึ่งกลางระหว่างศาลจังหวัดสวรรคโลกและศาลากลางจังหวัดสวรรคโลก
ตัวโรงเรียนเป็นเรือนมุงหญ้าคา ฝากก พื้นปูกระดาน จุนักเรียนประมาณ 50 คน สอนหนังสือแบบมูลศึกษาชั้นต่ำ คือ เรียนหนังสือมูลบรรพกิจ คัด เขียนลายมือ คำนวณเลข หลวงศาสนนิเทศก์ เป็นครูใหญ่ และพระครูอีก 6 รูป ได้แก่ พระวินัยธรจ่าง พระสมุห์น่วม พระมหาเจริญ พระใบฎีกาเชย พระแก้ว บัณฑดิษ และ พระชม
โรงเรียนได้ทำการเรียนการสอน 4-5 ปี จนต่อมามีการตัดสินใจที่จะย้ายที่ตั้งโรงเรียนบัณฑิตสภา ไปอยู่ ณ ที่ดินเหนือวัดสว่างอารมณ์วรวิหาร บริเวณริมแม่น้ำยม พระสีหะสงคราม ปลัดเมืองสวรรคโลก ในขณะนั้น ได้จัดการเรี่ยรายเงินจากข้าราชการและประชาชนเพื่อสร้างโรงเรียนบันฑิตสภาแห่งใหม่ พร้อมได้ขอรับพระราชทานนามโรงเรียนใหม่ จากพระบาทสมเด็จพระจุลจอมเกล้าเจ้าอยู่หัว ไว้เป็นที่ระลึก โดยรวบรวมเงินได้ทั้งสิ้น 2,576 บาท โดยได้ใช้จ่ายในการปลูกสร้างอาคารทั้งหมด โรงเรียนได้สร้างเสร็จและเปิดในวันที่ 2 มีนาคม 2442 สร้างด้วยเครื่องไม้ ฝากระดาน มุงกระเบื้องอย่างมั่นคง กว้าง 11 เมตร ยาว 20 เมตร
วันที่ 17 มีนาคม พ.ศ. 2442 พระบาทสมเด็จพระจุลจอมเกล้าเจ้าอยู่หัว ได้ทรงพระราชทานนามโรงเรียนว่า สวรรควิทยา โดยใช้นามของเมืองสวรรคโลกเป็นนามมงคล และโรงเรียนก็ได้เปลี่ยนชื่อเป็น โรงเรียนสวรรควิทยา นับเป็นโรงเรียนแรกในภาคเหนือของสยาม ที่ได้รับชื่อพระราชทานจากพระมหากษัตริย์ไทย พร้อมกับถวายเป็นโรงเรียนหลวง
ประวัติโรงเรียน > ช่วงสมัยรัชกาลที่ 6 (พ.ศ. 2453 - พ.ศ. 2468)

หลัง พ.ศ. 2459 คำว่า "จังหวัด" ได้กลายเป็นคำที่เรียกหน่วยการปกครองระดับต่ำกว่ามณฑลแทนคำว่า "เมือง" เพื่อแยกความกำกวมจากคำว่าเมืองที่ใช้เรียกที่ตั้งศูนย์กลางการปกครองของจังหวัด (อำเภอเมือง) อีกทั้ง ทางราชการ ได้ใช้ชื่อชื่อจังหวัดในชื่อโรงเรียนหลวง เพื่อให้ง่ายต่อการจดจำ ทำให้โรงเรียนสวรรควิทยามีชื่อทางการว่า โรงเรียนชายประจำจังหวัดสวรรคโลก “สวรรควิทยา”
ช่วงเวลาปี พ.ศ. 2454 - 2461 ภายหลังจากพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงก่อตั้งกิจการเสือป่าสำหรับเด็กชาย ที่ทรงพระราชทานนามว่า ลูกเสือ ในวันที่ 1 กรกฎาคม พ.ศ. 2454 กิจการลูกเสือได้กระจายไปในทั่วราชอาณาจักร รวมไปถึงมณฑลพิษณุโลก ได้มีการตั้งกองลูกเสือประจำโรงเรียนแต่ละแห่งในมณฑลพิษณุโลก โดยโรงเรียนสวรรควิทยาเป็นที่ตั้งของกองลูกเสือลำดับที่ 4 ของมณฑล ใช้ชื่อว่า กองลูกเสือมณฑลพิษณุโลกที่ 4 (สวรรควิทยา) โดยต่อมาในปี 2462 ก็ได้เปลี่ยนชื่อเป็น กองลูกเสือมณฑลพิษณุโลกที่ 4 (ประจำจังหวัดสวรรคโลก)
ประวัติโรงเรียน > ช่วงสมัยรัชกาลที่ 6 (พ.ศ. 2453 - พ.ศ. 2468) > ก่อตั้งโรงเรียนสตรีหลวง ประจำจังหวัดสวรรคโลก

พ.ศ. 2465 พระยาสุรินทร์ ผู้ว่าราชการจังหวัดสวรรคโลก ได้มีการจัดตั้งโรงเรียนสตรีประจำจังหวัดสวรรคโลกขึ้นมา โดยใช้ชื่อว่า โรงเรียนสตรีประจำจังหวัดสวรรคโลก "อนันตนารี" เปินทำการสอนเมื่อวันที่ 12 พฤษภาคม พ.ศ. 2465 ในความควบคุมของพระยาสุรินทร์ และมีนางสาวเนื่อง บิณฑดิษฐ์ เป็นครูใหญ่คนแรกได้ทำการสอนอยู่ เดิมทีใช้อาคารเรียนเดิมอาศัยพลับพลา(ปัจจุบันคือที่ตั้งของสถานีตำรวจภูธรอำเภอสวรรคโลก) จนกระทั่งปลาย พ.ศ. 2466 จึงได้ย้ายไปเรียนรวมกับโรงเรียนชายประจำจังหวัดสวรรคโลก “สวรรควิทยา”
พ.ศ. 2467 ได้ก่อสร้างอาคารขึ้นใหม่ในบริเวณวัดสว่างอารมณ์วรวิหารและแยกโรงเรียนสตรี ออกจากโรงเรียนชายมาอยู่ ณ อาคารที่ได้ก่อสร้างใหม่ถาวร ปัจจุบันคือที่ตั้งของ เมรุของวัดสว่างอารมณ์
ประวัติโรงเรียน > ช่วงสมัยรัชกาลที่ 7 (พ.ศ. 2468 - พ.ศ. 2478)

พ.ศ. 2475 โรงเรียนได้มีจำนวนนักเรียนและวิชาที่สอนมากขึ้น ประกอบกับโรงเรียนตั้งอยู่บริเวณริมแม่น้ำยม ทำให้น้ำเซาะฝั่งตลิ่งพัง ทำให้ได้ย้ายที่ตั้งโรงเรียนมาตั้งอยู่ข้างหลังวัดสว่างอารมณ์วรวิหาร
เวลาผ่านไปทั้งสองโรงเรียนสถานะเริ่มกลับมาดีขึ้นอีกครั้ง พ.ศ. 2475 โรงเรียนสตรีประจำจังหวัดสวรรคโลก “อนันตนารี” มีจำนวนนักเรียนที่สอบไล่ระดับมัธยมปีที่ 2 จำนวนมากพอที่จะขยายตั้งชั้นมัธยมปีที่ 3 จึงได้ส่งเรื่องไปยังรัฐมนตรีว่าการกระทรวงธรรมการ เรื่องจัดตั้งชั้นมัธยมปีที่ 3 และได้รับอนุญาติขยายชั้นเรียนปีที่ 3 ในปีเดียวกัน
ประวัติโรงเรียน > ช่วงสมัยรัชกาลที่ 8 (พ.ศ. 2478 - พ.ศ. 2489)

พ.ศ. 2480 โรงเรียนอนันตนารีได้ย้ายที่ตั้งไปบริเวณที่ดินท้ายจวนพระยาสวรรคโลก(มั่ง วิชิตนาค) ได้ตั้งอาคารขึ้นแห่งใหม่และใช้อาคารแห่งนั้นจัดการเรียนการสอนเรื่อยมา
ประวัติโรงเรียน > ช่วงสมัยรัชกาลที่ 8 (พ.ศ. 2478 - พ.ศ. 2489) > ภายหลังการเปลี่ยนแปลงชื่อจังหวัด

วันที่ 17 เมษายน 2482 ราชการได้มีการเปลี่ยนแปลงชื่อจังหวัดสวรรคโลก เป็นจังหวัดสุโขทัย หลังจากการรวมทั้งสองจังหวัดในพ.ศ. 2474 เป็นวันที่จังหวัดสวรรคโลกหมดสถานะภาพจังหวัด โรงเรียนสวรรควิทยา และ โรงเรียนอนันตนารี ก็ได้เปลี่ยนสถานะเป็น โรงเรียนชายประจำอำเภอสวรรคโลก “สวรรควิทยา” และ โรงเรียนสตรีประจำอำเภอสวรรคโลก “อนันตนารี”
ใน พ.ศ. 2484 โรงเรียนสวรรควิทยามีจำนวนนักเรียนเพิ่มมากขึ้น ในสมัยนายเจริญ จาดศรี เป็นครูใหญ่ โรงเรียนมีนักเรียนเกือบ 300 คน ทำให้โรงเรียนมีจำนวนนักเรียนที่ล้นสถานที่มาก อีกทั้ง โต๊ะครู โต๊ะนักเรียนก็มีไม่พอใช้ จากรายงานกล่าวว่า เด็กนักเรียนสวรรควิทยานับว่าเป็นเด็กเรียบร้อยเป็นส่วนมาก ถึงแม้จะมีบางอย่างผิดระเบียบ เช่น ผมยาวเกินกำหนด และไม่สวมรองเท้ากันส่วนมาก
ส่วนด้าน โรงเรียนอนันตนารี มีจำนวนและสภาพแวดล้อมที่ดี แต่มี โรงเรียนราษฎร์ “อนันตศึกษา” (โรงเรียนเอกชน) ซึ่งมีนางผัน แสนโกศิก เป็นครูใหญ่ของโรงเรียนสตรีประจำอำเภอสวรรคโลกและเจ้าของผู้จัดการ โรงเรียนราษฎร์อนันตศึกษาเข้ามารวมอยู่ในโรงเรียน ทำให้ห้องครูมีจำนวนไม่เพียงพอ โดย ข้าหลวงตรวจการแนะนำให้แยกโรงเรียนราษฎร์อนันตศึกษาออกไปเป็นเอกเทศ
ในปี พ.ศ. 2486 กระทรวงศึกษาธิการ ได้อนุญาติให้ โรงเรียนราษฎร์ “อนันตศึกษา” ให้ใช้อักษรย่อ: ร-ส.ท. 3
รายชื่อโรงเรียนราษฎร์ในจังหวัดสุโขทัย พ.ศ. 2486
ประวัติโรงเรียน > ช่วงสมัยรัชกาลที่ 8 (พ.ศ. 2478 - พ.ศ. 2489) > ช่วงสงครามโลกครั้งที่ 2

ช่วงระหว่าง พ.ศ. 2485-2488 ในช่วงที่ประเทศไทยเข้าร่วมกับฝ่ายจักรวรรดิญี่ปุ่นในสงครามโลกครั้งที่ 2 กองทัพญี่ปุ่นได้เข้ามายังอำเภอสวรรคโลก โดยทางสถานีรถไฟสวรรคโลก เพื่อใช้เป็นเส้นทางเดินทัพ ผ่านเมืองเก่าสุโขทัย บ้านด่านลานหอย ตาก แม่สอด เพื่อจะเข้าไปตีเมืองย่างกุ้ง ประเทศเมียนมาร์ ซึ่งในขณะนั้นเป็นส่วนหนึ่งของบริติชราช ทหารญี่ปุ่นได้เข้ามาพักภายในอำเภอสวรรคโลกเป็นจำนวนมาก รวมถึงภายในโรงเรียนประจำอำเภอสวรรคโลก “สวรรควิทยา” จนทำให้ทางโรงเรียนต้องหยุดการเรียนการสอน
ประวัติโรงเรียน > ช่วงสมัยรัชกาลที่ 8 (พ.ศ. 2478 - พ.ศ. 2489) > หลังสงครามโลกครั้งที่ 2

ภายหลังสงครามโลกครั้งที่ 2 ใน พ.ศ. 2488 ครบรอบ 50ปี การก่อตั้งโรงเรียนสวรรควิทยา ในสมัยนายเจริญ ฐิตาภา วิทยศักดิ์ เป็นครูใหญ่โรงเรียน ได้มีการก่อสร้างอาคารแห่งใหม่เพิ่มขึ้น รวมไปถึงการจัดตั้งหอวิทยาศาสตร์ขึ้นมาสำเร็จ อีกด้านนึง ช่วงประมาณหรือก่อนปี พ.ศ. 2492 โรงเรียนราษฎร์ “อนันตศึกษา” ถูกยุบและยุติการเรียนการสอน
ปี พ.ศ. 2495 กระทรวงศึกษาธิการได้เปลี่ยนชื่อโรงเรียนทั่วประเทศโดยตัด “ประจำจังหวัด” และ “อำเภอ” ออก ทำให้ทั้งสองโรงเรียนเปลี่ยนเป็น โรงเรียนสวรรคโลก “สวรรควิทยา” และ โรงเรียนสตรีสวรรคโลก “อนันตนารี
รายชื่อโรงเรียนรัฐบาล จังหวัดสุโขทัย ปีพ.ศ. 2495
ประวัติโรงเรียน > ช่วงสมัยรัชกาลที่ 9 (พ.ศ. 2489 - พ.ศ. 2559)

เมื่อปี พ.ศ. 2493 ท่านผู้หญิงละเอียด พิบูลสงคราม ประธานสำนักวัฒนธรรมฝ่ายหญิง ได้มาราชการที่อำเภอสวรรคโลก เพื่อมาเปิดสโมสรสำนักวัฒนธรรมฝ่ายหญิง สวรรคโลก โดยในขณะนั้นได้รับหนังสือจากนายเจริญ ฐิตาภา วิทยศักดิ์ ครูใหญ่โรงเรียนสวรรควิทยา ชี้แจงถึงความจำเป็นที่จะต้องรีบสร้างอาคารใหม่ เพื่อการศึกษาของเยาวชน โดยในขณะนั้นมีนักเรียนทั้งสิ้น 283 คน
ผ่านมา 6 ปี ในปี พ.ศ. 2499 กระทรวงมหาดไทยได้รับและส่งเรื่องเข้า เลขาธิการนายกรัฐมนตรี เพราะในขณะนั้นกระทรวงศึกษาธิการยังไม่มีโอกาสจะสร้างโรงเรียนได้ โดยยังไร้การตอบรับหลังจากรายงานขอเงินไปยังกระทรวงศึกษาธิการ อีกทั้งในขณะนั้นทางโรงเรียนได้ทำสัญญาซื้อที่ดินบริเวณติดถนนจรดวิถีถ่อง ตำบลย่านยาว และในขณะเดียวกัน จำนวนนักเรียนก็เพิ่มขึ้นเป็น 513 คน กระทรวงมหาดไทยจึงมีคำสั่ง ขอเงินค่าจำหน่าย ก.ศ.ส เพื่ออุดหนุนในการนี้
ภายหลังจากการซื้อที่ดินใหม่ โรงเรียนได้มีการสร้างอาคาร 1 (สีขาว) หอประชุม(ปัจจุบัน คือ อาคารเกียรติยศ) และหอวิทยาศาสตร์ โดยรื้อมาจากหอวิทยาศาสตร์เก่า (ปัจจุบันคือ ที่อาคาร 2 (สีเขียว)) ในพื้นที่บริเวณนี้และได้ย้ายนักเรียนมาเรียนที่แห่งใหม่ในปี พ.ศ. 2509
ประวัติโรงเรียน > ช่วงสมัยรัชกาลที่ 9 (พ.ศ. 2489 - พ.ศ. 2559) > รวมโรงเรียนเปลี่ยนเป็นสหศึกษา

ในวันที่ 23 เมษายน 2513 กระทรวงศึกษาธิการ กระทรวงศึกษาธิการได้มีประกาศรวม โรงเรียนสวรรควิทยา และโรงเรียนอนันตนารี เป็นโรงเรียนสหศึกษาเพียงแห่งเดียว ใช้ชื่อใหม่ว่า สวรรค์อนันต์วิทยา เป็นการรวมชื่อสองโรงเรียนเข้าด้วยกัน โดยย้ายนักเรียนหญิงจากโรงเรียนอนันตนารีไปเรียนรวมกับนักเรียนชายโรงเรียนสวรรควิทยา โดยใช้ที่ตั้งของโรงเรียนสวรรควิทยา ช่วงแรกเปิดการสอนในระดับมัธยมศึกษาตอนต้น ต่อมา พ.ศ. 2515 ได้รับอนุมัติให้เปิดเรียนระดับชั้นมัธยมศึกษาตอนปลาย โดยอักษรย่อของโรงเรียนคือ ส.อ. และก็ใช้มาจนถึงทุกวันนี้
วันที่ 1 กุมภาพันธ์ 2519 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง พร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินจังหวัดสุโขทัย เพื่อพระราชทานธงลูกเสือชาวบ้านจังหวัดสุโขทัย ณ โรงเรียนสวรรค์อนันต์วิทยา โดยทางโรงเรียนได้สร้างพลับพลารับเสด็จไว้ตรงสนามหน้าโรงเรียน
พ.ศ. 2559 โรงเรียนได้สร้าง หอประชุมขึ้นมาแห่งใหม่ เพื่อใช้ในการประชุมและจัดกิจกรรมของโรงเรียน แทนที่โรงยิม ซึ่งมีอากาศที่ร้อนและอบอ้าว และใช้ชื่อ "หอประชุม 123 ปี" เนื่องในโอกาสที่โรงเรียนครบรอบ 123 ปีของการก่อตั้ง
ประวัติโรงเรียน > ช่วงสมัยรัชกาลที่ 10 (พ.ศ. 2559 - ปัจจุบัน)

วันที่ 22 มีนาคม พ.ศ. 2561 โรงเรียนได้เปิด "หอสมุด 120 ปี วิถีแห่งปัญญา" สร้างขึ้นเนื่องในโอกาสที่โรงเรียนครบรอบ 120 ปี นับตั้งแต่การก่อตั้งตั้งแต่ พ.ศ. 2438 โดยมาแทนที่ตึกห้องสมุดหลังเก่า (ปัจจุบันคือ ห้องประชุมเกียรติยศ) ก่อสร้างแล้วเสร็จและเปิดใช้งานเมื่อ พ.ศ. 2561 โดยมีนายพลากร สุวรรณรัฐ องคมนตรี มาเป็นประธานพิธีเปิดหอสมุด
พ.ศ. 2567 โรงเรียนได้ครบรอบ 125 ปี "สวรรควิทยา" นามพระราชทานจากพระบาทสมเด็จพระจุลจอมเกล้าเจ้าอยู่หัว รัชกาลที่ 5
ข้อมูลทั่วไป > สัญลักษณ์ประจำโรงเรียน > ดอกเข็มชมพู

เป็นดอกไม้เฉลิมพระเกียรติพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่มีวันพระราชสมภพตรงกับวันอังคาร โดยพระองค์ท่านทรงมีพระมหากรุณาธิคุณหลายอย่างที่ได้กระทำเพื่อชาวเมืองสวรรคโลก ไม่ว่าจะเป็นการพระราชทานชื่อ โรงเรียนสวรรควิทยา, การอนุมัติงบประมาณให้สร้างรถไฟหลวงเข้ามาถึงจังหวัดสวรรคโลก ทำให้โรงเรียนสวรรค์อนันต์วิทยา ได้กำหนดให้ดอกเข็มชมพู เป็นดอกไม้ประจำโรงเรียน เพื่อสืบสานความจงรักภักดีที่พสกนิกรชาวสวรรคโลกมีต่อพระบาทสมเด็จพระจุลจอมเกล้าเจ้าอยู่หัว
ข้อมูลทั่วไป > สัญลักษณ์ประจำโรงเรียน > ต้นคูน

เป็นต้นไม้ประจำโรงเรียน เป็นต้นไม้ดั้งเดิมอยู่ในที่ดินปัจจุบันของโรงเรียน โดยใช้เป็นสัญลักษณ์ของโรงเรียน
ข้อมูลทั่วไป > สัญลักษณ์ประจำโรงเรียน > น้ำเงิน - ชมพู

น้ำเงินและชมเป็นสีประจำโรงเรียน เพื่อระลึกถึงพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่ทรงมีพระมหากรุณาธิคุณหลายอย่างที่ได้กระทำเพื่อชาวเมืองสวรรคโลก โดย
สีน้ำเงิน คือ สีของพระมหากษัตริย์
สีชมพู คือ สีวันอังคาร วันพระราชสมภพของพระบาทสมเด็จพระจุลจอมเกล้าเจ้าอยู่หัว รัชกาลที่ 5
วิชาการ > กลุ่มสาระการเรียนรู้

ปัจจุบันโรงเรียนสวรรค์อนันต์วิทยา มีกลุ่มสาระการเรียนรู้ทั้งหมด 8 กลุ่มสาระฯ ประกอบไปด้วย
กลุ่มสาระการเรียนรู้วิทยาศาสตร์และเทคโนโลยี กลุ่มตั้งอยู่ในตึกที่ 2 ชั้นที่ 2 (หมวดวิทย์ฯ) และ ตึกที่ 4 ชั้นที่ 1 ฝั่งซ้าย (หมวดคอมพิวเตอร์)
กลุ่มสาระการเรียนรู้คณิตศาสตร์ กลุ่มตั้งอยู่ในตึกที่ 4 ชั้นที่ 2 ฝั่งขวา
กลุ่มสาระการเรียนรู้ภาษาไทย ตั้งอยู่ในตึกที่ 3 ชั้นที่ 2 ฝั่งขวา
กลุ่มสาระการเรียนรู้ภาษาต่างประเทศ ตั้งอยู่ในตึกที่ 3 ชั้นที่ 2 ฝั่งซ้าย
กลุ่มสาระการเรียนรู้สังคมศึกษา ศาสนาและวัฒนธรรม ตั้งอยู่ตึกที่ 6 ชั้นที่ 2 ฝั่งซ้าย
กลุ่มสาระการเรียนรู้ศิลปะ ตั้งอยู่ตึกที่ 6 ฝั่งซ้าย (หมวดนาฎศิลป์, หมวดดนตรี) และ ตึกศิลปะ (หมวดศิลปะ)
กลุ่มสาระการเรียนรู้การงานอาชีพ ตั้งอยู่ตึกการงานอาชีพ
กลุ่มสาระการเรียนรู้สุขศึกษาและพละศึกษา ตั้งอยู่ที่ตึกที่ 6 ชั้นที่ 1 ฝั่งซ้าย
ทำเนียบผู้บริหาร

| โรงเรียนอนันตนารี |
| --- | --- | --- | --- |
| ลำดับที่ | ชื่อ | ระยะเวลาดำรงตำแหน่ง | รูปภาพ |
| 1 | นางสาวเนื่อง ปิณฑดิษฐ์ | 2465-2480 |  |
| 2 | นางสาวผัน แสนโกศิก | 2480-2486 |  |
| 3 | นางสาวเจียมจิตต์ บุญญานุรักษ์ | 2486-2491 |  |
| 4 | นางทวีศิริ ง้าวสุวรรณ | 2491-2594 |  |
| 5 | นางเฉลิมรักษณ์ บุญเกตุ | 2594-2502 |  |
| 6 | นางนันทิยา งามขำ | 2549-2502 |  |
| 7 | นางลำดวน กำปั่นทอง | 2502-2513 |  |
พื้นที่เเละอาคารสถานที่

โรงเรียนสวรรค์อนันต์วิทยา ตั้งอยู่เลขที่ 87 หมู่ 3 ถนนจรดวิถีถ่อง ตำบลย่านยาว อำเภอสวรรคโลก จังหวัดสุโขทัย บนเนื้อที่ที่ครอบครองทั้งสิ้น 134 ไร่ 2 งาน 65 ตารางวา ประกอบด้วย
โรงเรียนสวรรค์อนันต์วิทยา จำนวน 75 ไร่ 1 งาน 41 ตารางวา
พื้นที่ของสมาคมผู้ปกครองและครูฯและสมาคมนักเรียนเก่า จำนวน 53 ไร่ 1 งาน 98 ตารางวา
พื้นที่บ้านพักครู (โรงเรียนอนันตนารี) จำนวน 3 ไร่ 3 งาน 96 ตารางวา
พื้นที่บ้านพักผู้บริหารจำนวน 1 ไร่ 3 งาน 30 ตารางวา
มีอาคารเรียนเเละสถานที่สำคัญได้เเก่
พื้นที่เเละอาคารสถานที่ > อาคารเรียน

| ภาพถ่าย | ลำดับ | สี | รายละเอียด | ที่ตั้งของ> หน่วยงาน | ที่ตั้งของ> หมวดสาระ | ที่ตั้งของ> ห้องประจำชั้น |
| --- | --- | --- | --- | --- | --- | --- |
|  | 1 | ขาว | เป็นตึกเรียนหลักสร้างเมื่อปี 2509 พร้อมกับที่โรงเรียนสวรรควิทยาย้ายมาตั้งในบริเวณนี้ |  ห้องฝ่ายบริหารงานวิชาการ  ห้องฝ่ายบริหารงบประมาณ  ห้องฝ่ายบริหารงานบุคคล  ห้องกลุ่มงานประชาสัมพันธ์ | - |  ห้องเรียนพิเศษวิทย์-โอลิมปิก (O1/O2) ระดับชั้นมัธยมศึกษาตอนต้น |
|  | 2 | เขียว | สร้างในปี 2514 เป็นตึกเรียนหลักสร้างเป็นลำดับที่ 2 ของชุดอาคารเรียนหลัก |  ห้องเรียน วิทยาศาสตร์  ห้องปฏิบัติการวิทยาศาสตร์ |  กลุ่มสาระการเรียนรู้วิทยาศาสตร์และเทคโนโลยี (หมวดวิทย์ฯ) | - |
|  | 3 | ชมพู | สร้างในปี 2522 เป็นตึกเรียนหลักสร้างเป็นลำดับที่ 3 ของชุดอาคารเรียนหลัก |  ห้องปฏิบัติการ HCEC  ห้องฝ่ายบริหารงานทั่วไป  ห้องผู้อำนวยการ |  กลุ่มสาระการเรียนรู้ภาษาต่างประเทศ กลุ่มสาระการเรียนรู้ภาษาไทย |  ห้องเรียนชั้นมัธยมศึกษาปีที่ 6 |
|  | 4 | ฟ้า | สร้างในปี 2526 เป็นตึกเรียนหลักสร้างเป็นลำดับที่ 4 ของชุดอาคารเรียนหลัก |  ห้องปฏิบัติคอมพิวเตอร์ |  กลุ่มสาระการเรียนรู้คณิตศาสตร์  กลุ่มสาระการเรียนรู้วิทยาศาสตร์และเทคโนโลยี (หมวดคอมพิวเตอร์) |  ห้องเรียนชั้นมัธยมศึกษาปีที่ 5 (ห้อง 1 - 5) ห้องเรียนพิเศษวิทย์-โอลิมปิก (O1) ระดับชั้นมัธยมศึกษาตอนปลาย |
|  | 5 | ส้ม | สร้างในปี 2543 เป็นตึกเรียนหลักสร้างเป็นลำดับที่ 5 และเป็นอาคารที่มีขนาดใหญ่มากที่สุดของชุดอาคารเรียนหลัก |  ห้องพยาบาล  ห้องโสตฯ  ห้องพักครู ระดับมัธยมมศึกษาตอนต้น | - |  ห้องเรียนชั้นชั้นมัธยมศึกษาตอนต้น (ม.1-ม.2-ม.3) |
| ตึกที่ 6 (สีม่วง) | 6 | ม่วง | สร้างในปี 2548 เป็นตึกเรียนหลักสร้างเป็นลำดับที่ 6 และเป็นอาคารที่มีล่าสุดของชุดอาคารเรียนหลักและเป็นอาคารเรียนที่ไกลที่สุดในโรงเรียน |  ห้องนาฏศิลป์  ห้องดนตรีไทย |  กลุ่มสาระการเรียนรู้สังคมศึกษา ศาสนา และวัฒนธรรม  กลุ่มสาระการเรียนรู้ศิลปะ (หมวดดนตรี-นาฏศิลป์) |  ห้องเรียนชั้นมัธยมศึกษาปีที่ 4 ห้องเรียนชั้นมัธยมศึกษาปีที่ 5 (ห้อง 6 - 9) |
อาคารเรียนอื่น ๆ
| ภาพถ่าย | ตึก | ที่ตั้งของ | ที่ตั้งของ | ที่ตั้งของ | หมวดสาระ | หมวดสาระ |
|  | อาคารสอนวิชาหมวดศิลปะ | กลุ่มสาระการเรียนรู้ศิลปะ(หมวดศิลปะ) | กลุ่มสาระการเรียนรู้ศิลปะ(หมวดศิลปะ) | กลุ่มสาระการเรียนรู้ศิลปะ(หมวดศิลปะ) | กลุ่มสาระการเรียนรู้ศิลปะ(หมวดศิลปะ) | กลุ่มสาระการเรียนรู้ศิลปะ(หมวดศิลปะ) |
|  | กลุ่มอาคารอุตสาหกรรม เกษตรกรรม คหกรรม สัตวศาสตร์ | กลุ่มสาระการเรียนรู้การงานอาชีพ | กลุ่มสาระการเรียนรู้การงานอาชีพ | กลุ่มสาระการเรียนรู้การงานอาชีพ | กลุ่มสาระการเรียนรู้การงานอาชีพ | กลุ่มสาระการเรียนรู้การงานอาชีพ |
พื้นที่เเละอาคารสถานที่ > อาคารอื่น ๆ

| ภาพถ่าย | ตึก | รายละเอียด |
| --- | --- | --- |
| ภาพหอสมุด 120ปี วิถีแห่งปัญญา โดยมีพลับพลารับเสด็จตั้งอยู่บริเวณด้านหน้าหอสมุด | หอสมุด 120 ปี วิถีแห่งปัญญา | สร้างขึ้นเนื่องในโอกาสที่โรงเรียนครบรอบ 120 ปี นับตั้งแต่การก่อตั้งตั้งแต่ พ.ศ. 2438 โดยมาแทนที่ตึกห้องสมุดหลังเก่า (ปัจจุบันคือ ห้องประชุมเกียรติยศ) ก่อสร้างแล้วเสร็จและเปิดใช้งานเมื่อ พ.ศ. 2561 โดยมีนายพลากร สุวรรณรัฐ องคมนตรี มาเป็นประธานพิธีเปิดหอสมุด ในวันที่ 22 มีนาคม พ.ศ. 2561 |
| หอประชุม 123 ปี โรงเรียนสวรรค์อนันต์วิทยา | หอประชุม 123 ปี | สร้างในปี 2559 เพื่อใช้ในการประชุมและจัดกิจกรรมของโรงเรียน แทนที่โรงยิม ซึ่งมีอากาศที่ร้อนและอบอ้าว และใช้ชื่อ "หอประชุม 123 ปี" เนื่องในโอกาสที่โรงเรียนครบรอบ 123 ปีของการก่อตั้ง |
|  | ห้องประชุมเกียรติยศ | สร้างเมื่อปี 2509 เป็นที่จัดประชุมของโรงเรียนขนาดเล็ก เดิมทีคือ ห้องสมุดเก่าของโรงเรียนสวรรค์อนันต์วิทยา จนกระทั่งการก่อสร้างหอสมุด 120 ปี วิถีแห่งปัญญา และได้เปลี่ยนตึกเป็นห้องประชุมเกียรติยศ |
|  | โรงอาหาร | สร้างในปี 2514 เป็นอาคารจำหน่ายอาหารและที่ตั้งร้านค้าสวัสดิการของโรงเรียน |
|  | อาคารอเนกประสงค์ | สร้างในปี 2530 เดิมทีใช้เป็นอาคารสอนและแข่งกีฬา และเป็นที่มอบประกาศนียบัตรให้แก่นักเรียนที่จบการศึกษา จนกระทั่งการก่อสร้างโดมอเนกประสงค์และหอประชุม 123 ปี ปัจจุบันใช้เป็นที่แข่งกีฬาภายในร่ม |
|  | ห้อง To Be Number One |  |
พื้นที่เเละอาคารสถานที่ > สถานที่อื่น ๆ

| รูป | สถานที่ | รายละเอียด |
| --- | --- | --- |
| ศาลาบัณฑิต (ศาลหลวงปู่) โรงเรียนสวรรค์อนันต์วิทยา | ศาลาบัณฑิต | สร้างขึ้นเพื่อรำลึกถึง พระสวรรค์วรนายก อดีตเจ้าคณะจังหวัดสวรรคโลก ปัจจุบันเป็นที่เคารพนับถือเเละสักการะของครูเเละนักเรียนโรงเรียนสวรรค์อนันต์วิทยา |
|  | พลับพลารับเสด็จ  | สร้างขึ้นเพื่อใช้รับเสด็จ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง พร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานธงลูกเสือชาวบ้านจังหวัดสุโขทัย ณ โรงเรียนสวรรค์อนันต์วิทยา ณ วันที่ 1 กุมภาพันธ์ 2519 |
|  | สวนป่าองค์พระ |  |
| หอนาฬิกา บริเวณสี่แยกตึกที่ 5 | หอนาฬิกา | สร้างบริเวณแยกอาคาร เพื่อระลึกถึงอดีตวงเวียนหอนาฬิกาหน้าสถานีรถไฟสวรรคโลก ในสมัยที่อำเภอสวรรคโลก มีสถานะเป็นจังหวัดสวรรคโลก |
|  | พระบรมรูป พระบาทสมเด็จพระมงกุฎเกล้าเจ้าอยู่หัว (รัชกาลที่ 6) | สร้างขึ้นเพื่อใช้ในงานกิจการลูกเสือของโรงเรียน โดยศิษย์เก่าโรงเรียนสวรรค์อนันต์วิทยา รุ่น 81 |
|  | โดมอเนกประสงค์ |  |
|  | ศูนย์วัฒนธรรม |  |
|  | ลานหน้าห้องประชุมเกียรติยศ |  |
โรงเรียนสวรรค์อนันต์วิทยา 2

เป็นโรงเรียนระดับมัธยมศึกษาในอำเภอสวรรคโลก เกิดจากการประชุมหารือกับสภาตำบลคลองยาง ใน พ.ศ. 2533 เรื่องจัดตั้งโรงเรียนขยายโอกาสทางการศึกษาสนองนโยบายกรมสามัญศึกษา ต่อมา พ.ศ. 2534 โรงเรียนได้เปิดทำการเรียนการสอนโดยเป็นโรงเรียนสาขาของโรงเรียนสวรรค์อนันต์วิทยา ตั้งแต่วันที่ 16 พฤษภาคม 2534 มีครู-อาจารย์จากโรงเรียนสวรรค์อนันต์วิทยาเป็นผู้สอน ใช้อาคารเรียนชั่วคราวและอาคารเรียนเกษตรโรงเรียนสวรรค์อนันต์วิทยา เป็นสถานศึกษา
พ.ศ. 2536 กรมสามัญศึกษา ได้ประกาศจัดตั้งเป็นโรงเรียนสวรรค์อนันต์วิทยา 2 ลงวันที่ 3 มีนาคม 2536 แยกออกจากการเป็นโรงเรียนสาขาของโรงเรียนสวรรค์อนันต์วิทยา เริ่มแรกยังคงใช้โรงเรียนสวรรค์อนันต์วิทยา จัดการเรียนการสอน ต่อมาได้ย้ายไปตั้งอยู่ที่ ตำบลคลองยาง อำเภอสวรรคโลก จังหวัดสุโขทัย